भारत-इंग्लैंड वनडे सीरीज की ट्रॉफी का अनावरण  
भारतीय कप्तान धोनी और इंग्लैंड के कप्तान एलिस्टेयर कुक ने पांच मैचों की वनडे सीरीज के विजेता को दी जाने वाली ट्रॉफी का अनावरण किया।
भारतीय क्रिकेट टीम के कप्तान महेंद्र सिंह धोनी और इंग्लैंड के कप्तान एलिस्टेयर कुक ने पांच मैचों की वनडे सीरीज के विजेता को दी जाने वाली ट्रॉफी का अनावरण किया।  आंध्र प्रदेश में भारती एयरटेल के मुख्य कार्यकारी अधिकारी हरलीन थायल ने कहा कि यह ट्रॉफी फ्रेजर एंड हाज द्वारा डिजाइन की गई है, जो चांदी की बनी है और इस पर 24 कैरट सोने की परत है। बुधवार को इस ट्रॉफी का अनावरण करने के बाद थायल ने कहा कि हम क्रिकेट से जुड़कर काफी गर्व महसूस कर रहे हैं।  भारतीय क्रिकेट बोर्ड ने भारती एयरटेल को इस शृंखला के अलावा 2013 तक भारत में खेले जाने वाले सभी अंतरराष्ट्रीय मैचों के प्रायोजन अधिकार दिए हैं। भारत और इंग्लैंड के बीच पांच मैचों की वनडे शृंखला का पहला मैच शुक्रवार को यहां खेला जाएगा।